1066



Evenimente 
 4 ianuarie: La moartea lui Eduard "Confesorul", "witan"-ul anglo-saxon proclamă ca rege pe Harold al II-lea, fiul lui Godwin, care este încoronat a doua zi la abația Westminster.

3 februarie: Rostislav, cneazul de Tmutarakan, este otrăvit de către un agent bizantin.

20 martie: Cometa Halley este consemnată în tapiseriile de la Bayeux, ca și în consemnările chinezești.

13 iulie: Căsătoria dintre împăratul Henric al IV-lea și Bertha de Torino, săvârșită la Tribur.

12 august: Flota ducelui Guillaume I al Normandiei se adună la Dives, ducele având consimțământul papei Alexandru al-II-lea pentru a invada Anglia.
26 august: Obținerea unei charte de libertăți comunale de către orașul Huy, în Belgia, ca urmare a participării locuitorilor săi la reconstruirea catedralei Notre-Dame din oraș.

12 septembrie: Flota normandă ajunge la Saint-Valery.
20 septembrie: Bătălia de la golful Fulford: regele Harald al III-lea al Norvegiei (Harald Haardrade), susținut de aliații scoțieni și de mercenari flamanzi, înfrânge pe conții Edwin de Mercia și Morcar de Northumbria; ca urmare, orașul York este ocupat de vikingi.
25 septembrie: Bătălia de la Stamford Bridge: regele anglo-saxon Harold al II-lea înfrânge forțele vikinge ale lui Harald Haardrade, care cade în luptă.
28 septembrie: Guillaume I, ducele Normandiei, debarcă pe coasta Angliei, în dreptul golfului Pevensey, cu 500 de nave și 8.000 de luptători și, în cursul aceleiași zile, ajunge la Hastings.

6 octombrie: Harold al II-lea revine la Londra, după campania din nord.
14 octombrie: Bătălia de la Hastings: regele Angliei, Harold al-II-lea, este înfrînt și ucis în luptă de către forțele normande ale lui Guillaume de Normandia.
21 octombrie: Guillaume de Normandia ocupă Dover.
29 octombrie: Guillaume de Normandia ocupă Canterbury.

11 decembrie: La moartea lui Conan al II-lea, ducatul de Bretagne revine lui Hoel, fiul ducelui Alain Canhiart de Cornwall.
 25 decembrie: Încoronarea lui Guillaume de Normandia ca rege al Angliei, sub numele de William I, de către arhiepiscopul anglo-saxon Stigand.
30 decembrie: Masacrul de la Granada: Mulțimea de musulmani crucifică pe conducătorul evreu Iosif ibn Naghrela și masacrează cea mai mare parte a populației evreiești din Granada.

Nedatate 
decembrie: William I al Angliei înconjoară Londra și pradă teritoriul din jur; nobilii anglo-saxoni i se predau rând pe rând.
Genovezii lansează un atac naval asupra Pisei.
 La moartea regelui Stenkil, începe disputa pentru tronul Suediei dintre fiul acestuia, Erik Stenkilsson, și Eric "Păgânul".
 Normandul Richard de Aversa ocupă Ceperano și devastează câmpiile din Italia centrală.
 Orașul-port Hedeby din Danemarca este distrus în urma unui atac al slavilor și abandonat definitiv.
 Sunt consemnate primele cazuri de convertire la Islam a populației de culoare, în zona Gambia.

Arte, Știință, Literatură și Filozofie 
 Chinezul Sima Guang încheie lucrul la o bogată compilație de lexicografie.

Înscăunări 
 5 ianuarie: Harold al II-lea, rege al Angliei.
 25 septembrie: Magnus II, rege al Norvegiei (1066-1069), și fratele său Olaf al III-lea Haraldsson, asociat la tron (1066-1093)
 11 decembrie: Hoel, duce de Bretagne (1066-1084).
 25 decembrie: William I, rege al Angliei (1066-1087).
 Harshavarman al III-lea, rege al Cambodgei (1066-1080)

Nașteri 
 Tutush, sultan turc (d. 1095)

Decese 
 4 ianuarie: Eduard "Confesorul", rege al Angliei (n. 1002)
 3 februarie: Rostislav, cneaz de Tmutarakan (n. ?)
 25 septembrie: Harald Haardrade, rege al Norvegiei (n. 1015) 
25 septembrie: Tostig, conte de Northumberland (n. ?)
 14 octombrie: Harold al II-lea, rege al Angliei (n.c. 1022)
 11 decembrie: Conan al II-lea, duce de Bretagne (n. ?)
Al Bayhaqi, jurist persan (n. 994)
Ibn Butlan, medic și teolog arab din Bagdad (n. ?)
 Stenkil, rege al Suediei (n. ?)
Su Xun, scriitor chinez (n. 1009)
 Udayadityavarman al II-lea, suveran al Cambodgei (n. ?)

Vezi și 
 Listă de conducători de stat din 1066

1066